Príloha č. 1 Špecifikácia predmetu zákazky

# **OPIS PREDMETU ZÁKAZKY**

1. Názov predmetu zákazky: „**Poistenie zodpovednosti za škodu“**
2. Celková predpokladaná hodnota:**520 000 EUR**

**POISTENIE ZODPOVEDNOSTI ZA ŠKODU**

1. **Poistenie všeobecnej zodpovednosti za škodu**

Predmetom poistenia je všeobecná zodpovednosť obstarávateľskej organizácie za škodu spôsobenú pri činnostiach uvedených vo výpise z obchodného registra platného v čase uzatvorenia poistnej zmluvy, ako aj pri činnostiach vyplývajúcich obstarávateľskej organizácii zo zákonov a rozhodnutí štátnych orgánov.

**Rozsah zodpovednosti (minimálny), spoluúčasť**

Zodpovednosť obstarávateľskej organizácie za škodu:

1. ktorá vznikne inému v súvislosti s činnosťou alebo vzťahom obstarávateľskej organizácie na zdraví alebo usmrtením, poškodením, zničením alebo stratou veci, pokiaľ obstarávateľská organizácia za takúto škodu zodpovedá v dôsledku svojho konania alebo vzťahu v čase trvania poistenia;
2. z prevádzky koľajových vozidiel;;
3. ktorá vznikne počas výkonu vlastníckeho práva, prevádzkou a správou nehnuteľností, ktoré obstarávateľská organizácia vlastní, pokiaľ za takúto škodu zodpovedá podľa príslušných právnych predpisov;
4. na ušlom zisku;
5. pri preprave osôb;
6. spôsobenú vynaložením nákladov zdravotnej starostlivosti, nemocenského poistenia a dôchodkového zabezpečenia vzniknutých Sociálnej poisťovni a zdravotným poisťovniam z titulu pracovných úrazov a chorôb z povolania zamestnancov obstarávateľskej organizácie;
7. spôsobenú na nehnuteľných a hnuteľných veciach, ktoré obstarávateľská organizácia užíva na základe zmluvy o nájme;
8. spôsobenú v dôsledku činnosti prevádzkovania autoškoly.

Limity plnenia (poistné sumy) a výška spoluúčasti:

|  |  |  |
| --- | --- | --- |
|  | **Poistná suma (eur)** | **Spoluúčasť (eur)** |
| Jedna a všetky poistné udalosti počas poistného obdobia (agregovaná poistná suma) | 497 909 | 330 |
| Sublimit plnenia pri každej škode v zmysle písm. e) | 50 000 |
| Sublimit plnenia pri každej škode v zmysle písm. f) | 75 000 |
| Sublimit plnenia pri každej škode v zmysle písm. g) | 50 000 |

**Územná platnosť poistenia**

Európa.

**Platobné podmienky**

1. Poistné sadzby pre výpočet poistného sú záväzné a nemenné počas celej doby trvania poistenia;
2. Poistné bude hradené bezhotovostným platobným stykom v štvrťročných splátkach bez uplatnenia princípu področnosti v súlade s predpisom na úhradu poistného.
3. Splatnosť poistného bude 30 dní odo dňa, kedy bude obstarávateľskej organizácii doručený predpis na úhradu.
4. **Poistenie zodpovednosti za škodu spôsobenú členmi orgánov spoločnosti**[[1]](#footnote-1)

Predmetom poistenia je zodpovednosť za škodu spôsobenú členmi orgánov spoločnosti.

**Minimálny rozsah poistenia**

1. Poistenie členov predstavenstva, dozornej rady a prokuristov spoločnosti;
2. Poistenie náhrady spoločnosti;
3. Poistenie nákladov obhajoby;
4. Poistenie nákladov na styk s verejnosťou a zachovanie dobrého mena.

**Limity plnenia**

Limit plnenia (celková poistná suma) na jednu a všetky poistné udalosti v priebehu poistného obdobia je do výšky 1.000.000 EUR. Sublimit plnenia pre bod c) je do výšky 50.000EUR.

**Rozsah náhrady škody**

Obstarávateľská organizácia má právo, aby uchádzač za ňu poškodeným nahradil:

1. pri poistení členov predstavenstva, dozornej rady a prokuristov spoločnosti poistné plnenie za priamu finančnú škodu spôsobenú ktorýmkoľvek z poistených vyplývajúcu z akéhokoľvek nepredvídaného a právne vymáhateľného nároku alebo nárokov a tento nárok alebo nároky sú dôsledkom skutočného alebo údajného porušenia povinností, ktorých sa poistený alebo poistení dopustili vo funkcii člena predstavenstva, dozornej rady alebo prokuristov spoločnosti;
2. pri poistení náhrady spoločnosti poistné plnenie za priamu finančnú škodu vyplývajúcu z akéhokoľvek nepredvídaného a právne vymáhateľného nároku alebo nárokov a tento nárok alebo nároky sú dôsledkom skutočného alebo údajného porušenia povinností, ktorých sa poistený alebo poistení dopustili vo funkcii člena predstavenstva, dozornej rady alebo prokuristov spoločnosti za podmienky, že spoločnosť nahradila túto škodu poisteným alebo za poistených;
3. pri poistení nákladov obhajoby náklady obhajoby ktoréhokoľvek poisteného;
4. pri poistení nákladov na styk s verejnosťou a zachovanie dobrého mena náklady vynaložené na tieto účely.

**Dojednania ktoré musia byť zahrnuté do poistenia a zároveň zohľadnené v poistnom**

1. Dojednáva sa, že poistenie sa bude vzťahovať aj na škody vyplývajúce z nárokov, ktoré boli uplatnené počas doby trvania poistenia alebo rozšírenej doby možnosti oznámenia nároku, ale vzťahujú sa na porušenia povinností, ku ktorým prišlo pred dátumom začiatku doby trvania poistenia. Toto obdobie je ohraničené tzv. retro-aktívnym dátumom. Retro-aktívny dátum je dátum dojednaný v poistnej zmluve a znamená dátum, kedy najskôr v minulosti mohlo dôjsť k porušeniu povinnosti, aby takéto porušenie povinnosti mohlo byť považované za príčinu vzniku nároku, ktorý je krytý týmto poistením. Retroaktívny dátum bude minimálne 1 rok pred začiatkom doby trvania poistenia.
2. Dojednáva sa, že poistenie sa bude vzťahovať na také škody, pre ktoré bolo v dobe trvania poistenia alebo v rozšírenej dobe možnosti oznámenia nároku poistenému prvýkrát doručené písomné uplatnenie nároku poškodeného na náhradu škody (poistný princíp "claims made");
3. Dojednáva, že nárokom sa rozumie aj akákoľvek písomná požiadavka voči poistenému vznesená zo strany obstarávateľskej organizácie, jej zriaďovateľa alebo jej dcérskej spoločnosti týkajúca sa akéhokoľvek porušenia povinností;
4. Dojednáva sa, že poistením nie sú kryté žiadne pokuty, penále, exemplárne tresty a iné sankcie, ktoré by boli uložené priamo poistenému. Poistením však sú kryté nároky vznesené voči poisteným, ktoré vyplývajú z pokút, penále, resp. iných sankcií uložených spoločnosti alebo tretej osobe z dôvodu porušenia povinností poistených osôb;
5. Dojednáva sa automatické rozšírenie doby možnosti oznámenia nároku. V prípade, že spoločnosť po zániku poistenia ani v priebehu rozšírenej doby možnosti oznámenia nároku neuzatvorí poistenie zodpovednosti za škodu spôsobenú členmi orgánov spoločnosti na ďalšie obdobie u uchádzača a ani u žiadneho iného poistiteľa, ani nebude krytá proti tomuto riziku prostredníctvom programového krytia zriaďovateľom, ani žiadnym iným spôsobom, platí automatické rozšírenie doby možnosti oznámenia nároku uchádzačovi v dĺžke 4 roky od skončenia doby trvania poistenia u uchádzača, a to bez zaplatenia dodatočného poistného;
6. Pojmy použité v poistnej zmluve budú zodpovedať výkladu pojmov podľa tohto opisu predmetu zákazky.

 **Výklad pojmov**

1. Náklady obhajoby sú náklady
	1. obhajoby poisteného v prípravnom konaní a pred súdom v trestnom konaní vedenom proti obstarávateľskej organizácii;
	2. občianskeho súdneho konania o náhrade škody pred príslušným orgánom, ak toto konanie bolo potrebné na zistenie zodpovednosti obstarávateľskej organizácie alebo výšky plnenia uchádzača, pokiaľ je obstarávateľská organizácia povinná ich uhradiť, ako aj trovy právneho zastúpenia obstarávateľskej organizácie;
	3. náklady mimosúdneho prerokovávania nárokov poškodeného vzniknuté obstarávateľskej organizácii alebo jej zástupcovi,
	4. náklady, výdavky, poplatky (vrátane, ale nie len, poplatky za právnikov a expertov) a výdavky (nie pravidelné mzdy, či mzdy za prácu nadčas, zmluvné odmeny manažérov alebo zamestnancov poistenej spoločnosti), ktoré sa vynaložia na obhajobu alebo vyšetrovanie nároku,
	5. na externých konzultantov vynaložené pri zmierňovaní škody, resp. pri riešení vzniknutého nároku, ktorý sa vzťahuje k údajnému porušeniu povinností;
2. Náklady na styk s verejnosťou a zachovanie dobrého mena sú akékoľvek účelne vynaložené, odôvodnené a nevyhnutné poplatky a výdavky, ktoré vznikli obstarávateľskej organizácii a boli vynaložené s predchádzajúcim písomným súhlasom uchádzača na účely obmedziť alebo eliminovať negatívnu publicitu a ujmu na dobrom mene obstarávateľskej organizácie v súvislosti s nárokom krytým týmto poistením;
3. Spoločnosť je právnická osoba uvedená v poistnej zmluve a všetky jej Dcérske spoločnosti, pričom na účely tohto opisu predmetu zákazky bude právnickou osobou uvedenou v poistnej zmluve obstarávateľská organizácia;
4. Dcérska spoločnosť je akákoľvek právnická osoba, v ktorej obstarávateľská organizácia na začiatku doby trvania poistenia vlastní viac než 50 % akcií s hlasovacím právom alebo obchodný podiel vyšší než 50 %, a to priamo alebo aj nepriamo prostredníctvom jednej alebo viacerých svojich dcérskych spoločností, a/alebo v ktorej sa stane obstarávateľská organizácia počas doby trvania poistenia prostredníctvom jednej alebo viacerých transakcií majiteľom viac než 50 % akcií s hlasovacím právom či získa obchodný podiel vyšší než 50 %, a to priamo alebo aj nepriamo prostredníctvom jednej alebo viacerých svojich dcérskych spoločností. Spoločnosť sa pokladá za dcérsku spoločnosť po dobu, počas ktorej spĺňa kritériá uvedené v predchádzajúcej vete.
5. Spriaznenou spoločnosťou je akákoľvek organizácia, asociácia, právnická osoba, v ktorej Spoločnosť na začiatku alebo pred začiatkom doby trvania poistenia vlastní menej ako 50 % akcií s hlasovacím právom alebo obchodný podiel nižší ako 50 %, a to priamo alebo aj nepriamo prostredníctvom jednej alebo viacerých svojich dcérskych spoločností;
6. Poisteným je vždy minulý, súčasný alebo budúci:
	1. člen predstavenstva Spoločnosti;
	2. dozornej rady Spoločnosti;
	3. prokurista Spoločnosti;
	4. člen predstavenstva, člen dozornej rady, prokurista alebo konateľ Spriaznenej spoločnosti, kde v tejto funkcii zastupuje Spoločnosť a bol nominovaný Spoločnosťou;
	5. manžel/zákonitá manželka Poisteného v prípadoch, keď je odškodnenie nárokované z dôvodu, že spoločný majetok je vo vlastníctve alebo držbe manžela/manželky Poisteného alebo v jeho/jej mene;
	6. zákonný zástupca, dedič alebo nástupca vyššie uvedených v prípade ich smrti, vyhlásenia ich duševnej nespôsobilosti na právne úkony, insolventnosti alebo bankrotu;
	7. ktorýkoľvek zamestnanec Spoločnosti, ktorý je menovaný v nároku vznesenom voči komukoľvek z vyššie uvedených;
7. Poškodený znamená akúkoľvek fyzickú alebo právnickú osobu, ktorá voči Poistenému/ým vzniesla Nárok, ktorý je krytý poistením;
8. Nárokom sa rozumie:
	1. akákoľvek žaloba alebo súdne konanie vedené fyzickou alebo právnickou osobou voči Poistenému v súvislosti s akoukoľvek škodou vzniknutou na základe Porušenia povinností;
	2. akákoľvek písomná požiadavka akejkoľvek fyzickej alebo právnickej osoby týkajúca sa akéhokoľvek Porušenia povinností;
	3. akékoľvek trestné (súdne) konanie alebo správne konanie voči Poistenému;
	4. akékoľvek úradné konanie alebo arbitrážne konanie týkajúceho sa akéhokoľvek uvedeného Porušenia povinností Poisteného;
	5. akékoľvek správne konanie alebo úradné konanie alebo šetrenie voči Spoločnosti týkajúce sa akéhokoľvek Porušenia povinností Poisteným;
9. Priama finančná škoda znamená škodu, ktorá sa dá vyjadriť peniazmi a ktorá nevzniká ako následok ujmy na zdraví osoby ani ako následok škody na hmotnom majetku;
10. Porušenie povinností znamená akékoľvek skutočné alebo údajné zanedbanie povinností, skreslenie skutočnosti, uvedenie do omylu, skreslené daňové priznanie, chybný opis, omyl, nesprávne prehlásenie, klamné prehlásenie, zavádzajúca informácia, prekročenie právomoci, ohováranie, hanobenie, urážka na cti, opomenutie alebo čin, ktorého sa dopustil/i Poistený/í pri výkone svojej funkcie v Spoločnosti. Porušenie povinností zároveň zahŕňa skutočnú alebo údajnú zodpovednosť za porušenie práv zamestnancov. Spolu súvisiace, nepretržité alebo opakované Porušenie povinností tvorí jedno Porušenie povinností, bez ohľadu na to, či je spôsobené jedným Poisteným samostatne alebo spoločne viacerými Poistenými a bez ohľadu na to, či je Poškodeným jedna alebo viacero osôb alebo právnická osoba;
11. Zodpovednosť za porušenie práv zamestnancovznamená:
	1. neoprávnené a protizákonné prepustenie, výpoveď, ukončenie zamestnaneckého pomeru zamestnanca, či už skutočné alebo pripravované;
	2. obťažovanie;
	3. diskriminácia;
	4. odplata, represia, vrátane vyradenia z pridelenej práce;
	5. klamné informovanie, skreslenie skutočnosti, nesprávne opísanie, uvedenie do omylu v súvislosti so zamestnaním, voči zamestnancovi alebo uchádzačovi o zamestnanie;
	6. poníženie zamestnanca v súvislosti so zamestnaním, ohováranie, urážka na cti, porušenie práva na súkromie;
	7. porušenie povinností v súvislosti s nezamestnaním uchádzača alebo nepovýšením zamestnanca;
	8. porušenie povinností v súvislosti s prekazením možnosti kariérneho rastu;
	9. akýkoľvek iný nárok v súvislosti s porušením zákonných práv zamestnanca v zmysle Zákonníka práce a ostatných všeobecne záväzných právnych predpisov;

Vyššie uvedené porušenia práv sa vzťahujú na zamestnancov alebo uchádzačov o zamestnanie v Spoločnosti.

**Platobné podmienky**

1. Poistné sadzby pre výpočet poistného sú záväzné a nemenné počas celej doby trvania poistenia;
2. Poistné bude hradené bezhotovostným platobným stykom v štvrťročných splátkach bez uplatnenia princípu področnosti v súlade s predpisom na úhradu poistného.
3. Splatnosť poistného bude 30 dní odo dňa, kedy bude obstarávateľskej organizácii doručený predpis na úhradu.

**Spoluúčasť**

Bez spoluúčasti.

**Územná platnosť poistenia**

Celý svet okrem území a/alebo jurisdikcie USA a Kanady.

**Doplňujúce informácie**

1. **Prehľad škodovosti za posledných 5 rokov.**

Pre informáciu uvádzame škodovosť z aktuálnej poistnej zmluvy, ktorá zahŕňa dva druhy poistenia :

a/ majetkové poistenie a

b/ poistenie zodpovednosti za škodu

Obdobie: 01.01.2020 - 03.10.2024

Škodovosť vrátane rezervy v rámci poistenia zodpovednosti za škodu je v odhadovanej výške cca. 83%

**

1. Spoločnosťou sa na účely tohto poistenia rozumie obstarávateľská organizácia. [↑](#footnote-ref-1)